**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL GARANTIJOS SUTEIKIMO**

2018 m. gruodžio 18 d. Nr. 34-1555

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 3 punktu, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 3 ir 4 punktais ir atsižvelgdama į uždarosios akcinės bendrovės „Lazdijų šiluma“ 2018-12-06 raštą Nr. 3-357 „Dėl garantijos suteikimo“ bei Lazdijų rajono savivaldybės kontrolieriaus 2018 m. gruodžio 17 d. išvadą Nr. AR 3.7-9 „Dėl garantijos suteikimo“, Lazdijų rajono savivaldybės taryba nusprendžia:

1. Suteikti uždarajai akcinei bendrovei „Lazdijų šiluma“ iki 300 000 (trijų šimtų tūkstančių) eurų garantiją ilgalaikei paskolai imti Europos Sąjungos projektams „Lazdijų katilinės rekonstrukcija pakeičiant biokuro katilą Nr. 3“ ir „Lazdijų katilinės rekonstrukcija pakeičiant biokuro katilą Nr. 4“ bendrafinansuoti.
2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, pasirašyti su garantijos suteikimu susijusius dokumentus.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Šarūnė Dumbliauskienė

2018-12-17

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL GARANTIJOS SUTEIKIMO“ PROJEKTO**

**AIŠKINAMASIS RAŠTAS**

2018 m. gruodžio d.

Lazdijų rajono savivaldybės tarybos sprendimo „Dėl garantijos suteikimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 3 punktu, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl savivaldybių skolinimosi taisyklių patvirtinimo“, 3 ir 4 punktais, atsižvelgiant taisyklių patvirtinimo“, 3 ir 4 punktais ir atsižvelgdama uždarosios akcinės bendrovės „Lazdijų šiluma“ 2018-12-06 raštą Nr. 3-357 „Dėl garantijos suteikimo“ bei Lazdijų rajono savivaldybės kontrolieriaus 2018 m. gruodžio 17 d. išvadą Nr. AR 3.7-9 „Dėl garantijos suteikimo“.

***Šio sprendimo projekto tikslas*** – suteikti uždarajai akcinei bendrovei „Lazdijų šiluma“ iki 300 000 (trijų šimtų tūkstančių) eurų garantiją ilgalaikei paskolai imti Europos Sąjungos projektams „Lazdijų katilinės rekonstrukcija pakeičiant biokuro katilą Nr. 3“ ir „Lazdijų katilinės rekonstrukcija pakeičiant biokuro katilą Nr. 4“ bendrafinansuoti.

Pagal Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymą savivaldybės garantijų limitas negali viršyti 10 proc. šio įstatymo 7 ir 8 prieduose nurodytų savivaldybės biudžeto prognozuojamų pajamų, t. y. 1 115 500 eurų. 2018 m. lapkričio 30 d. Lazdijų rajono savivaldybės tarybos suteiktų garantijų, pagal kurias savivaldybės kontroliuojamos įmonės yra prisiėmę, bet dar neįvykdę įsipareigojimų grąžinti kreditoriams lėšas pagal paskolų sutartis, suma sudarė 715 859,60 eurų. Nepanaudotų garantijų suma yra 399 640,4 eurų, todėl, suteikdama iki 300 000 eurų garantiją, Lazdijų rajono savivaldybės taryba neviršys leidžiamų suteikti garantijų sumos.

***Kaip šiuo metu yra sprendžiami projekte aptarti klausimai***­ – uždaroji akcinė bendrovė „Lazdijų šiluma“ projektams „Lazdijų katilinės rekonstrukcija pakeičiant biokuro katilą Nr. 3“ ir „Lazdijų katilinės rekonstrukcija pakeičiant biokuro katilą Nr. 4“ įgyvendinti iš Lietuvos verslo paramos agentūros gaus 606,0 tūkst. eurų paramą, bet jų nepakanka, todėl planuoja imti paskolą. Uždaroji akcinė bendrovė „Lazdijų šiluma“ be garantijos negali prisiimti skolinių įsipareigojimų numatytiems projektams bendrafinansuoti, o nuosavų lėšų bendrovė neturi.

***Kokių pozityvių rezultatų laukiama*** – suteikus garantiją ilgalaikei paskolai imti, uždaroji akcinė bendrovė „Lazdijų šiluma“ galės iš banko imti paskolą ir įgyvendinti Europos Sąjungos projektams „Lazdijų katilinės rekonstrukcija pakeičiant biokuro katilą Nr. 3“ ir „Lazdijų katilinės rekonstrukcija pakeičiant biokuro katilą Nr. 4“.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė